Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 253/14/8802	Košice I, 2.9.2014
EEČ : 2-63-277-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde od mesiaca september 2013 až doposiaľ neplní svoju vyživovaciu povinnosť voči svojej dcére XXXXX, nar. XXXXX z XXXXX, ktorá ukončila 1. ročník Univerzity XXXXX, čím mu takto v zmysle Zákona o rodine č. 30/2005 Z.z. ako rodičovi dieťaťa, ktorý je povinný prispievať na výživu dieťaťa v minimálnom rozsahu 30% zo sumy životného minima, čo v súčasnosti činí čiastku 27,13,-€ mesačne/dieťa vznikol dlh na výživnom vo výške 325,56,-€ a súčasne si menovaný od mesiaca november 2013 až doposiaľ neplní svoju vyživovaciu povinnosť voči dcére XXXXX, nar. XXXXX z Košíc, ktorá ukončila 4. ročník na XXXXX, čím mu takto v zmysle Zákona o rodine č. 30/2005 Z.z., ako rodičovi dieťaťa, ktorý je povinný prispievať na výživu dieťaťa v minimálnom rozsahu 30% zo sumy životného minima, čo v súčasnosti činí čiastku 27,-€ mesačne/dieťa vznikol dlh na výživnom za mesiaca apríl, máj, jún, júl a august 2014 v aktuálnej výške 131,07,-€, nakoľko v mesiaci december 2013 uhradil na bankový účet dcéry XXXXX sumu v celkovej výške 85,97,-€ (teda výživné za obdobie 3 mesiacov v zmysle Zákona o rodine č. 36/2005 Z,z,), v mesiaci január 2014 uhradil sumu vo výške 27,13,-€, o čom povinný XXXXX z Košíc doložil kópiu výpisu z účtu.

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORP-XXXXX/SE-KE-2014 z 22.04.2014 bolo začaté trestné stíhanie a dňa 20.06.2014 vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od mesiaca september 2013 až doposiaľ. neplní svoju vyživovaciu povinnosť voči svojej dcére XXXXX, nar. XXXXX z Košíc, ktorá ukončila 1. ročník Univerzity XXXXX, čím mu takto v zmysle Zákona o rodine č. 30/2005 Z.z. ako rodičovi dieťaťa, ktorý je povinný prispievať na výživu dieťaťa v minimálnom rozsahu 30% zo sumy životného minima, čo v súčasnosti činí čiastku 27,13,-€ mesačne/dieťa vznikol dlh na výživnom vo výške 325,56,-€ a súčasne si menovaný od mesiaca november 2013 až doposiaľ neplní svoju vyživovaciu povinnosť voči dcére XXXXX, nar. XXXXX z Košíc, ktorá ukončila 4. ročník na XXXXX, čím mu takto v zmysle Zákona o rodine č. 30/2005 Z.z., ako rodičovi dieťaťa, ktorý je povinný prispievať na výživu dieťaťa v minimálnom rozsahu 30% zo sumy životného minima, čo v súčasnosti činí čiastku 27,-€ mesačne/dieťa vznikol dlh na výživnom za mesiaca apríl, máj, jún, júl a august 2014 v aktuálnej výške 131,07,-€, nakoľko v mesiaci december 2013 uhradil na bankový účet dcéry XXXXX sumu v celkovej výške 85,97,-€ (teda výživné za obdobie 3 mesiacov v zmysle Zákona o rodine č. 36/2005 Z,z,), v mesiaci január 2014 uhradil sumu vo výške 27,13,-€, o čom povinný XXXXX z Košíc doložil kópiu výpisu z účtu.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu. 

Poškodená XXXXX vypovedala, čo sa týka výšky dlhu, že otec jej neplatí výživné od novembra 2013, celkový dlh je tak 271,30,-€.   

Poškodená XXXXX uviedla, že otec na ňu neprispieva od septembra 2013, dlh je teda 298,43,-€.

Vypočutý bol obv. XXXXX, ktorý uviedol, že na dcéru XXXXX skutočne neuhradil žiadnu čiastku, na dcéru XXXXX uhradil však dňa 03.12.2013 sumu 60,- €, dňa 31.12.2013 to bolo 25,97,-€. V januári 2014 sumu 27,13,-€ a vo februári 2014 opäť 27,13,-€.  K týmto platbám doložil aj výpis z účtu na č.l. 15 spisu. 
	Dlh na dcéru XXXXX tak bol ustálený na sumu 131,07,-€.

Dňa 26.08.2014 obvinený predložil poverenému príslušníkovi OO PZ XXXXX - XXXXX poštové poukážky, z ktorých vyplýva, že dlh k obom dcéram bol vyrovnaný.

Na dcéru XXXXX bolo predložených dvanásť poukážok po 27,13,-€, teda 325,56,-€. Na dcéru XXXXX bolo vyplatených päť poukážok (4 x po 27,13,-€ a 1 x 22,55,-€) celkovo 131,07,-€, teda celý dlh na obe dcéry - 429,50,-€ - bol uhradený. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor